Katinka van Haren
Katinka van Haren (Vught, 16 maaie 1961) is in byldzjend keunstner út Dordrecht. Nei har oplieding Aktiviteitebegelieding folge se de oplieding oan de Moade Akademy Charles Montaigne yn Amsterdam mei as ôfstudearrjochting dessinûntwerpen. Folge kursussen by Lenie van Gils (akwarelje), Berckepoort ( tekenje/skilderje , model tekenje/ skilderje en Ab Vroegindewey-Atelier 104 (skilderje)

Nei har ôfstudearjen behearde se mei in groep keunstners in galery en eksposearre sels ek. Yn 2000 krige se in eigen kleurrike galery Voilà oan de Voorstraat yn Dordrecht dat se ek as atelier brûkt. Neist galerys eksposearre hja by projektûntwikkelders, warenhuzen en kantoaren.

Ynspiraasje 
Van Haren siket om materialen dy't har ynspirearje en útdaagje. De iene kear is dat oanspield hout, in oare kear in âlde boarstel of stikken tou. Betingst is al dat de materialen natuerlik binne en mei elkoar in ferhaal fertelle.

Wurk 
Har kollaazjes en tekeningen makket se leafst op houten panielen. De trijediminsjonale wurken wurde ynliste wêrtroch't se op harsels komme te stean. De skilderingen hawwe ferskate formaten en ek de sydkanten wurde beskildere. Meast wurdt farve op wetterbasis brûkt, de wurken wurde ôfwurke mei in laklaach.
Boppedat makket hja keramyske objekten.

Yllustraasjes   
Yn 2010 makke Katinka yllustraasjes foar it keunstboek "Gorgelrijmen en Gorgelwezens", in hommaazje oan de goargelwêzens út de fantasij fan Cees Buddingh (1918-1985) dat yn april 2011 ferskine sil. Hjirfoar wurke se mei ferskillende materialen en brûkte tekenpotleaden, grafyt, kroantsjespinne en kleure inkten mids fyn útwurke dessins. De wurdwetterfallen oer de Blaubilgoargel, de Simmelot, de Inketpôtfisk of in prakkesearjende Rattelsnoek ynspirearren Van Haren ta de kleurrike potlead- en pinnetekeningen. Yn it wurk binne stikjes fytskeatling, ik kloske jern of in knope tou werom te finen.

Eksposysjes 
 2010 Eksposysje yn it Lichthuis te Dordrecht
 2008/2009 Eksposysje Ara Hotel te Zwijndrecht
 2007 presintaasje by it Kees Buddingh Genoatskip mei keunstwurk “De Blauwbilgorgel”
 2007 kultureel Sintrum “Het Evertshuis” te Bodegraven
 2007 "C.J.D. Auto Muller" Mercedes en ”Svenscar” Volvo Dordrecht
 2005 Eksposysje Galery Haamstede
 2004/2005/2006 Kunst Event te Rotterdam
 2004 Kunstschouw Schouwen Duivenland	
 2004 iepeningseksposysje Galerie Voilà, no op Voorstraat 175
 2003 Galerie d’Art te Hyères (Frankryk) – Arché types Art International 
 2003 Holland Art Fair yn De Haach
 2003 keunsthannel Jeronymus yn 's Hertogenbosch
 2002 mienskiplike eksposysje Galery Voilà
 2000 iepeningseksposysje Galery Voilà, doe op Voorstraat 49
 1998/1999 Mienskiplike eksposysje Galery "T" te Middelburchg
 1999 Mienskiplike eksposysje "Waar woorden te kort schieten" Galery KLEUR te Dordrecht
 1998 "de Bijenkorf", De Haach
 1997 mienskiplike eksposysje "winterljocht" Galery KLEUR te Dordrecht
 1996 Gooi Art Fair te Baarn
 1991 Hudig-Langeveldt, Rotterdam (oankeap)
 1991 Dr. Sarphatihûs, Amsterdam (oankeap)
 1990 Hotel Casa 400, Amsterdam ( oankeap )

Opdrachten 
Opdrachten wienen der ûnder mear foar partikulieren, skoallen, toskedokterspraktiken, wenningstichtingen en bedriuwen as KPMG Rotterdam en Siemens Nederlân.

Nederlânsk byldzjend keunstner
Brabânsk persoan
Persoan berne yn 1961